Portugalin Intian rupia

Portugalin Intian rupia () oli Portugalin Intian rahayksikkö vuosina 1881–1959.

Portugalilaiset löivät kulta-, hopea- ja kuparirahoja Intiassa 1500-luvulta lähtien. Portugalin Intian viralliseksi rahayksiköksi hyväksyttiin vuonna 1881 rupia, joka jakautui 16 tangaan ja 192 reisiin. Se oli saman arvoinen kuin Intian rupia ja toimi laillisena maksuvälineenä myös Brittiläisessä Intiassa.

Rupiat laski liikkeelle aluksi Portugalin Intian hallitus ja vuodesta 1906 lähtien Portugalin siirtomaapankki Banco Nacional Ultramarino. Rupia korvattiin vuonna 1959 paikallisella escudolla, joka oli saman arvoinen kuin Portugalin escudo.

Lähteet

Aasian rahayksiköt
Historialliset rahayksiköt